ຈີນກົດດັນສະຫະລັດ ໃຫ້ເຊົາຂາຍອາວຸດ ແກ່ໄຕ້ຫວັນ
ຈີນກົດດັນສະຫະລັດ ໃຫ້ທົບທວນຄືນໃໝ່ ເບິ່ງກົດໝາຍ ທີ່ອະນຸມັດ ໃຫ້ຂາຍອາວຸດ ແກ່ໃຕ້ຫວັນ
ໃນລະຫວ່າງການເດີນທາງມາຢ້ຽມຢາມສະຫະລັດເປັນເວລານຶ່ງອາທິດເມື່ອໄວໆມານີ້ ທ່ານ Chen Bingde ຫົວໜ້າກອງເສນາທິການຂອງກອງທັບປົດປ່ອຍປະຊາຊົນຈີນ ໄດ້ກົດດັນ ໃຫ້ສະຫະລັດຢຸດເຊົາຂາຍອາວຸດໃຫ້ແກ່ໄຕ້ຫວັນ ແລະທ່ານກ່າວວ່າສະມາຊິກລັດຖະສະພາ ສະຫະລັດຈຳນວນນຶ່ງເຫັນພ້ອມກັບທ່ານວ່າ ມັນເຖິງເວລາແລ້ວ ທີ່ຕ້ອງໄດ້ຄິດທົບທວນຄືນ ໃໝ່ກ່ຽວກັບກົດໝາຍທີ່ບົ່ງວ່າ ວໍຊິງຕັນມີພັນທະໃນການຈັດຫາອາວຸດສຳລັບໃຊ້ປ້ອງກັນໂຕ ໃຫ້ແກ່ໄຕ້ຫວັນ ຜູ້ສື່ຂ່າວ VOA ນາຍ William Ide ມີລາຍລະອຽດກ່ຽວກັບເລື່ອງນີ້ ນາຍພົນ Chen Bingde ໄດ້ສະແດງຄວາມເຫັນຂອງ ທ່ານອອກມາຢ່າງບໍ່ອ້ອມຄ້ອມ ກ່ຽວກັບການຂາຍອາວຸດ ຂອງສະຫະລັດໃຫ້ແກ່ໄຕ້ຫວັນນັ້ນ ໃນການຖະແຫຼງເມື່ອ ວັນພຸດສັບປະດາແລ້ວ ທີ່ມະຫາວິທະຍາໄລປ້ອງກັນຊາດ ຂອງສະຫະລັດທີ່ກຸງວໍຊິງຕັນນັ້ນ ທ່ານເອີ້ນການຂາຍອາ ວຸດໃຫ້ແກ່ໄຕ້ຫວັນວ່າເປັນແຫຼ່ງທີ່ມາຂອງບັນຫາຂັດແຍ້ງ ໃນຄວາມສຳພັນລະຫວ່າງສະຫະລັດກັບຈີນ ນາຍພົນ Chen Bingde ກ່າວວ່າ ໃນການຖະແຫຼງຂ່າວ ຢູ່ທີ່ທຳນຽບ 5 ແຈໃນມື້ດຽວກັນນັ້ນ ນາຍພົນ Chen Bingde ໄດ້ ກ່າວອີກເທື່ອນຶ່ງເວລາຖືກຖາມວ່າ ຈີນອາດຈະຕອບທຳການໂຕ້ແບບໃດ ຖ້າສະຫະລັດຫາກ ປະຕິບັດຕາມການຮ້ອງຂໍຂອງໄຕ້ຫວັນທີ່ຢາກຊື້ເຮືອບິນລົບທັນສະໄໝ F-16 ນັ້ນ ເທື່ອນີ້ ນາຍພົນ Chen Bingde ໄດ້ແນ່ເປົ້າໝາຍ ໃສ່ກົດໝາຍວ່າດ້ວຍຄວາມສຳພັນກັບໄຕ້ຫວັນ ຊຶ່ງເປັນກົດໝາຍທີ່ຊຸກຍູ້ໃຫ້ສະຫະລັດຂາຍອາວຸດ ໃຫ້ແກ່ໄຕ້ຫວັນນັ້ນ ນາຍພົນ Chen Bingde ເວົ້າວ່າ ພົນເຮືອເອກ Michael Mullen ປະທານເສນາທິການຮ່ວມຂອງກອງທັບສະຫະລັດໃຫ້ ຄວາມເຫັນກ່ຽວກັບເລື່ອງນີ້ວ່າ ພົນເຮືອເອກ Mullen ເວົ້າວ່າ ການຄັດຄ້ານຂອງປັກກິ່ງຕໍ່ກົດໝາຍວ່າດ້ວຍຄວາມສຳພັນກັບໄຕ້ຫວັນບໍ່ແມ່ນເລື່ອງໃໝ່ເລີຍ ແຕ່ພວກນັກວິເຄາະບາງຄົນເວົ້າວ່າ ການສົນທະນາຫາລື ກ່ຽວກັບວ່າ ວໍຊິງຕັນຄວນຈະຈັດ ການແບບໃດກັບຄວາມສຳພັນຂອງຕົນກັບໄຕ້ຫວັນ ເພື່ອປັບປຸງສາຍພົວພັນກັບປັກກິ່ງນັ້ນ ພວມເພີ່ມທະວີຂຶ້ນ ນັກລັດຖະສາດ John Copper ຈາກມະຫາວິທະຍາໄລ Rhodes ໃນລັດເທັນເນັສຊີກ່າວ ວ່າໂດຍທົ່ວໄປແລ້ວຈີນແມ່ນບໍ່ເຄີຍໄດ້ປະສົບຄວາມສຳເລັດໃນການເຮັດໃຫ້ກົດໝາຍສະບັບ ນີ້ອ່ອນແອລົງ ຈົນຮອດເມື່ອໄວໆມານີ້ ທ່ານ Copper ເວົ້າວ່າ ທ່ານ Copper ກ່າວອີກວ່າ ກົດໝາຍສະບັບນີ້ບໍ່ໄດ້ຮັບຄວາມສົນໃຈຫຍັງຫຼາຍຢູ່ໃນລັດຖ ສະພາ ແລະພວກນັກວິຊາການບາງຄົນ ແລະອະດີດເຈົ້າໜ້າທີ່ສະຫະລັດພວມທຳການໂຕ້ ແຍ້ງຢາກໃຫ້ມີການຈຳກັດຄວາມສຳພັນກັບໄຕ້ຫວັນເພື່ອເສີມຂະຫຍາຍສາຍພົວພັນກັບຈີນ ທ່ານ Copper ເວົ້າວ່າ ໃນທ້າຍປີ 2009 ທ່ານ Bill Owens ພົນເຮືອເອກເບ້ຍບຳນານແລະອະດີດຮອງປະທານ ເສນາທິການຮ່ວມ ຂອງກອງທັບສະຫະລັດ ຂຽນລົງໃນໜັງສືພິມ Financial Times ວ່າ ການຂາຍອາວຸດຂອງສະຫະລັດໃຫ້ແກ່ໄຕ້ຫວັນແມ່ນບໍ່ມີຄວາມຈຳເປັນອີກຕໍ່ໄປແລ້ວ ຍ້ອນ ຄວາມສຳພັນທີ່ດີຂຶ້ນລະຫວ່າງປັກກິ່ງແລະໄຕເປ ສ່ວນບົດຂຽນອີກຫລາຍໆບົດ ທີ່ໂຕ້ແຍ້ງເພື່ອໃຫ້ມີການປ່ຽນແປງ ໃນນະໂຍບາຍຂອງສະ ຫະລັດຕໍ່ໄຕ້ຫວັນນັ້ນກໍໄດ້ປາກົດຂຶ້ນຢູ່ໃນໜ້າວາລະສານ Foreign Affairs ຊຶ່ງເປັນວາລະ ສານກ່ຽວກັບນະໂຍບາຍການຕ່າງປະເທດທີ່ມີອິດທິພົນນັ້ນ ຈີນ ຊຶ່ງຖືວ່າເກາະໄຕ້ຫວັນທີ່ປົກ ຄອງຕົນເອງນັ້ນ ເປັນສ່ວນນຶ່ງ ຂອງດິນແດນຕົນໂຕ້ແຍ້ງວ່າກົດ ໝາຍ ວ່າດ້ວຍຄວາມສຳພັນກັບ ໄຕ້ຫວັນແຊກແຊງເຂົ້າໃນກິດຈະ ການພາຍໃນຂອງຕົນ ແຕ່ພວກ ເຈົ້າໜ້າທີ່ໄຕ້ຫວັນກ່າວວ່າການ ຂາຍອາວຸດຂອງສະຫະລັດ ໄດ້ ຊ່ອຍປັບປຸງ ຄວາມກໍ້າເກິ່ງທາງ ດ້ານກຳລັງໃນການເຈລະຈາກັບ ຈີນ ນັກວິເຄາະ John Copper ກ່າວວ່າ ການຢຸດເຊົາຂາຍອາ ວຸດໃຫ້ແກ່ໄຕ້ຫວັນອາດຈະມີ ການອະພິປາຍກັນ ຢ່າງເຜັດ ຮ້ອນຢູ່ໃນລັດສະຖະພາ ແລະຈະພາໃຫ້ມີການຕັ້ງຄຳຖາມຢູ່ໃນຕ່າງປະເທດກ່ຽວກັບຄວາມ ໝາຍໝັ້ນຕັ້ງໃຈຂອງສະຫະລັດຕໍ່ປະຊາທິປະໄຕ ທ່ານ Copper ກ່າວວ່າ ສ່ວນນັກວິເຄາະ Jonathan Pollack ທີ່ສະຖາບັນ Brooking ໃນກຸງວໍຊິງຕັນ ກ່າວວ່າ ເບິ່ງຄືວ່າຍັງບໍ່ມີທ່າທາງເທື່ອວ່າການຊຸກຍູ້ເພື່ອໃຫ້ທຳການດັດແປງແກ້ໄຂໃດໆກໍຕາມຕໍ່ກົດ ໝາຍວ່າດ້ວຍຄວາມສຳພັນກັບໄຕ້ຫວັນນັ້ນຈະໄດ້ຮັບແຮງກະຕຸກຊຸກຍູ້ ຢູ່ໃນລັດຖະສະພາ ສະຫະລັດ ທ່ານ Pollack ເວົ້າວ່າ ນອກຈາກຕຳໜິຕິຕຽນກົດໝາຍວ່າດ້ວຍຄວາມສຳພັນກັບໄຕ້ຫວັນແລ້ວ ນາຍພົນ Chen Bingde ຍັງກ່າວວ່າ ການຕອບໂຕ້ຂອງຈີນຕໍ່ການຂາຍອາວຸດ ຂອງສະຫະລັດໃຫ້ແກ່ໄຕ້ ຫວັນແມ່ນຈະຂຶ້ນຢູ່ກັບລັກສະນະຫຼືຊະນິດຂອງອາວຸດທີ່ຂາຍໃຫ້ນັ້ນ ທ່ານ Jonathan Pollack ກ່າວວ່າ ການໃຫ້ຄວາມເຫັນດັ່ງກ່າວ ຂອງນາຍ ພົນ Chen Bingde ແມ່ນມີຄວາມສຳຄັນ ທ່ານ Pollack ເວົ້າວ່າ ທ່ານ Pollack ກ່າວວ່າ ບໍ່ທັນເປັນທີ່ຈະແຈ້ງວ່າ ທັງສອງຝ່າຍໄດ້ບັນລຸຄວາມເຂົ້າໃຈກັນ ໃນຮູບໃດຮູບນຶ່ງຫຼືບໍ່ແຕ່ສິ່ງທີ່ແຈ້ງຂາວກໍຄືວ່າການຜ່ອນຜັນຫຼືການປັບປ່ຽນຂອງຈີນຈະຖືກ ທົດສອບໃນໄວໆນີ້ຖ້າສະຫະລັດຫາກໃຫ້ການອະນຸມັດຕໍ່ການຂໍຊື້ເຮືອບິນລົບ F-16 ຂອງ ໄຕ້ຫວັນ ຊຶ່ງການຮ້ອງຂໍດັ່ງກ່າວກຳລັງໄດ້ຮັບການທົບທວນຢູ່ໃນເວລານີ້